***Óravázlat***

A pedagógus neve: Ferenczi Roland

Osztály: 5. b

Tantárgy: Magyar irodalom

Témakör: Petőfi Sándor: János vitéz

Az óra témája: János vitéz 5-6

Óra típusa: Új ismereteket feldolgozó óra

Az óra cél- és feladatrendszere: kommunikációs készség, olvasási készség, véleményformálás, érvelés, mások véleményének meghallgatása, szociális és állampolgári kompetencia fejlesztése.

Az óra didaktikai feladatai:

* **Nevelési**: *Mások véleményének meghallgatása, saját gondolatok kinyilvánítása.*
* **Oktatási/didaktikai**: *A János vitéz cselekményének megismerése.*
* **Pedagógiai/pszichológiai**: *motiválás, differenciálás és individualizálás, problémafelvetés és problémaszituáció megteremtésének módszerei, vita levezetése*

Tantárgyi kapcsolatok: természetismeret

Felhasznált források: Tankönyv (a János vitéz szövege), Szitakötő folyóirat 2018-3. száma

Tanórát megelőző tevékenységek: Felkészülés a tanórára. A vita előkészítése, a folyóiratok, laptopok kiosztása.

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő-keret** | **Tartalom, tanulói tevékenység** | **A pedagógus tevékenysége** | **Célok, feladatok** | **Módszerek** | **Tanulói munkaformák** | **Eszközök** | **Megjegyzések** |
| 2 perc | **Szervezés, előkészítés**: a hetes jelentése, a napló beírása | A napló beírása |  |  |  |  |  |
| 5 perc | Az előző rész tartalmának felelevenítése, jóslás megfogalmazása a folytatást illetően. | Tanári kérdésekkel segítve felidézni a tanulók ismereteit. | A tanult ismeretek felidézése, felmérése. | Tanári kérdések. | Frontális munka. | Tankönyv,füzet. |  |
| 15 perc | **Új ismeret feldolgozása**:Az 5-6. rész elolvasása.Kérdések megfogalmazása a szöveggel kapcsolatban.Röviden összegezzük a részek cselekményét. Véleményt alkothatnak, kinek miért tetszett/nem tetszett. | Tanári bemutató olvasás.A feladat megfogalmazása. Folyamatos ellenőrzés. Tanári magyarázat. Szöveg felolvasása. | A kérdések gyakorlása. | Önálló gondolkodás. Ismeretek felidézése. Megbeszélés. | Egyéni munka.Páros munka. | Tankönyv. |  |
| 8 perc | Vita indítása. Téma: Szerintetek Jancsi helyesen cselekedett, amikor a kincseket otthagyta a zsiványoknál? Érveinket gyűjtsük össze egy T ábrában a táblára és a füzetbe. | A feladat bemutatása. A táblázat megrajzolása. A feladat megfogalmazása. | Az érvek megfogalmazása, példákkal való alátámasztása.  | Vélemény alkotása, érvelés. | Egyéni, illetve páros munka. | Tábla.Füzet. |  |
| 10 perc | Szitakötő c. folyóirat 2018/3. őszi számában a 22-23.o. található Aranynál is drágább című szöveg feldolgozása. Fogalmazzák meg, hogy Jancsi mit kívánhatott volna a kincsen kívül, vagy ők maguk mit fogadtak volna szívesen János vitéz helyében. Szólások, közmondások gyűjtése a füzetbe a tanulói laptopok segítségével. Szerepeljen bennük a pénz, kincs vagy arany kifejezés. | A feladat megfogalmazása. | A szókincs bővítése. A hatékony önálló tanulás erősítése. Az önálló ismeretszerzés, tájékozódás | Az IKT eszközök használata. | Egyéni, illetve páros munka. | Tanulói laptopok.Füzet. |  |
| 2 perc | A feladat ellenőrzése. Felolvashatják a közmondásokat, valamint a többiek kiegészíthetik azokkal, amik nem hangoztak el. | Ellenőrzés, jutalmazás. | Önellenőrzés. | Az IKT eszközök használata. | Egyéni munka.Frontális munka. |  |  |
| 3 perc | A tanóra lezárása: Összefoglalás, megbeszélés, hogy miért is volt hasznos számukra a mai óra. | Irányított kérdésekkel felidézni az órán elhangzottakat. | Összefoglalás. Saját véleményformálás. | Tanári kérdések. | Frontális munka. | . |  |